बटियागढ़ अस्पताल में हुई घटना के संबंध में निष्पक्ष जांच करने के निर्देश
राजस्व और डायवर्सन वसूली में सख्ती बरतने कलेक्टर ने दिए निर्देश
भास्कर संवाददाता | दमोह
कलेक्टोरेट में आयोजित राजस्व अधिकारियों की बैठक में कलेक्टर डॉ. श्रीनिवास शर्मा ने राजस्व और डायवर्सन की वसूली में सख्ती बरतने के निर्देश दिए हैं। एवं वसूली के बाद अानलाइन फीडिंग करने के निर्देश दिए। कलेक्टर ने कहा बड़े बकायादारों से वसूली की जाए।
उन्हाेंने एसडीएम पथरिया से कहा बटियागढ़ अस्पताल में पिछले दिनों हुई घटना के संबंध में तय करें कि जांच निष्पक्ष रूप से हो। जनसुनवाई और जन शिकायत के प्रकरण काफी पेंडिंग हो गए हैं, उन्होंने वन विभाग से आंशिक रकबे का भूमि संशोधन राजस्व विभाग में करने के निर्देश संबंधित एसडीएम को दिए। बैठक में अपर कलेक्टर वीके देसाई, एसडीएम दमोह नंदलाल सामरथ, एसडीएम पथरिया एसके अहिरवार, एसडीएम हटा बृजेंद्र रावत, एसडीएम तेंदूखेड़ा डॉ. सीपी पटेल, तहसीलदार दमोह मनोज श्रीवास्तव सहित सभी तहसीलों के तहसीलदार, नायब तहसीलदार मौजूद थे।
कलेक्टर अनुविभागीय अधिकारी राजस्व को निर्देशित किया कि जनपद, तहसील स्तर पर ली जाने वाली मासिक, साप्ताहिक बैठकों विवरण एवं समीक्षा की जानकारी ग्रामों का मास्टर प्लान, 1077 पटटों का निरस्तीकरण की कार्यवाही, वन एवं राजस्व सीमा विवाद, वन विभाग द्वारा एवं शासन की अधिसूचना द्वारा राजपत्र में प्रकाशित 1302 ग्रामों को राजस्व ग्राम में परिवर्तित किया गया अथवा नहीं की भी समीक्षा की। उन्होंने वन व्यवस्थापन संबंधी, नगर उदय, आनंद उत्सव की तैयारी, कैशलेस की जागस्कता अभियान, जिला टास्क फोर्स की बैठक की स्थिति, राजस्व अभिलेखों में यूआईडी आधार नंबर, नक्शा में शतप्रतिशत बटांकन तरमीम, मजरे टोलों को राजस्व ग्राम बनाने के कार्य, तहसील स्थित अभिलेखों के आधुनिकीकरण कार्य की प्रगति, सर्वे रिसर्व कंट्रोल प्वाइंट का सत्यापन, आधार पंजीयन की वर्तमान स्थिति, राजस्व न्यायालयों के कंप्यूटरीकरण के संबंध में राजस्व अधिकारियों से चर्चा की।
hin_Deva hin_Deva bho_Deva hin_Deva hin_Deva hin_Deva